Nazarovo

Nasarovo (russisk: Назарово) er en by i Krasnojarsk kraj i Russland. Den ligger 
på venstre bredd av elva Tsjulym (en sideelv til Ob), rundt 240 km vest for Krasnojarsk. Innbyggertall: 54 393 (2007 est.), 56 539 (folketelling 2002), 64 400 (folketelling 1989).

 Historie 
Byen ble grunnlagt i 1700 av Nasari Patjukov, nær stedet hvor elva Adadymka munner ut i Tsjulym.

I 1786 ble landsbyen nevnt som Nasarovskij, oppkalt etter grunnleggeren, og bosatt av 15 familier. Byen tjente også som eksilby, som for eksempel for dekabristen Anton Arbusov, som døde her.

I 1888 ble det oppdaget forekomster av brunkull i området. Etter andre verdenskrig begynte brunkullutvinningen i stor stil, med utbyggingen av det første dagbruddet mellom 1947-1953.
Deretter fulgte bygging av et varmekraftverk. I 1946 fikk landsbyen status som bymessig bosetning, og i 1961 fikk Nasarovo innvilget bystatus.

 Næringsliv 
Foruten kullutvinning og energiforsyning (varmekraftverket Nasarovskaja GRES) finnes det i byen virksomheter innen maskinbygging, bygningsindustri (stål- og betongkonstruksjoner, isolasjonsmaterialer) og møbelindustri.

Nasarovo ligger ved en jernbane som forbinder Atsjinsk ved den transsibirske jernbanen med Abakan ved den sørsibirske jernbanen. Byggingen av denne jernbanestrekningen begynte i årene før første verdenskrig, men ble ikke fullført før i 1925.

 Eksterne lenker 


Kategori:Byer i Krasnojarsk kraj
Kategori:Bosetninger etablert i 1700
Kategori:1700 i Russland